हमारी पारम्परिक जीवन पद्धति में 16 प्रमुख संस्कारों का वर्णन आता है, जो गर्भाधान से अंत्येष्ठि पर्यन्त चलते हैं। इनमें से तीन- गर्भाधान, पुंसवन और सीमान्तो, ये जन्म के पूर्व के संस्कार हैं। पुष्ट एवं संस्कारयुक्त सन्तान से ही राष्ट्र का उत्थान सम्भव है। इसीलिए भारतीय जीवन में संस्कारों का अत्यधिक महत्व है। इन्हीं संस्कारों के परिणामस्वरूप ही भारत को श्रेष्ठतम राष्ट्र माना जाता है तथा इसे विश्वगुरू की संज्ञा प्राप्त थी। विश्व के सभी देशों के लोग संस्कारों की शिक्षा हेतु भारत में ही आया करते थे।